Wabula tewali kintu kyonna kyaggyiddwa mu nju eno kubanga omuntu eyali agibeeramu eyategeerekeseeko erya Moses yali yagisengukamu omwezi mulamba emabega.
Nnannyini nnyumba eno ataayagadde kwatuukiriza mannya ge yategeezezza nti yabadde talina kinene kya nnyo ky'amanyi ku muvubuka ono Mosese eyali abeeramu kubanga yafulumanga ku makya ate ng'adda kiro.
Muka nnannyini nju eno oluvannyuma yatwaliddwa abebyokwerinda ayongere okubannyonnyola ebikwata ku mupangisa we gwe yagambye nti tamanyi bimukwatako. Waliwo n'omusajja omulala era eyakwatiddwa okuva mu Para Zooni nga kigambibwa nti mugandawe y'omu ku bantu abaatega bbomu.
Mu kiseera kino poliisi erowooza ku ky'okuta abantu abawerera ddaka 40 n'omusobyo abazze bakwatibwa ku bya bbomu b'emaze okubuulirizaako n'ekakasa nti tebalina kakwate ku bikolwa bino.
Bangi ku bantu bano Basomali, abalala Bapakistani, Bannayuganda n'enzaalwa za Yemen nga kuliko n'omu okuva mu Congo.
Ab'ebyokwerinda baazizza ennyumba y'e Namasuba